stanford-oval/wikipedia huggingface dataset:
Holokaustin muistaminen

Holokaustin muistaminen on muiston ja tietoisuuden ylläpitämistä natsi-Saksan suorittaman holokaustin tapahtumista. Toisen maailmansodan aikana tapahtuneen kuuden miljoonan juutalaisten kansanmurhan lisäksi holokaustissa surmattiin muun muassa slaaveja, romaneja ja kehitysvammaisia. Aiheesta on julkaistu paljon kirjoja ja elokuvia. Holokaustin uhrien muistoksi on perustettu muistomerkkejä ja tapahtumista kertovia museoita. Holokaustiin viitataan kaikkialla politiikasta erilaisiin kampanjoihin, sillä holokaustista on tullut pahuuden mittari, jota vasten ihmisten ja valtioiden epämoraalisia tekoja mitataan.
Historia

Holokaustin muistamisessa voidaan nähdä kolme vaihetta. Ensimmäisessä vaiheessa 1940- ja 1950-luvuilla muistamisen tarve oli lähes yksinomaan riippuvainen selviytyjien tarpeesta muistaa, jäljittää ja säilöä tietoa holokaustin ajalta. Juutalaisten ulkopuolista maailmaa ei holokaustin muistelu tuolloin vielä kiinnostanut. 1960- ja 1970-luvuilla holokaustin muistamisesta alkoi muodostua julkisen muistamisen rituaali ja selviytyjistä ”pyhiä” myös julkisessa keskustelussa. Tähän vaikutti paljolti Adolf Eichmannin oikeudenkäynti Israelissa, jolloin holokaustin tapahtumat saivat paljon julkisuutta koko maailmassa. 1970-luvun lopulla alkoi holokaustin katsominen mikrohistorian näkökulmasta tavallisten ihmisten kokemuksena. Holokaustin muistoa ylläpiti Yhdysvalloissa televisiosarja Polttouhrit (1978), joka näytettiin myös muualla maailmassa. Kommunismin luhistumisen myötä myös Itä-Eurooppa joutui tekemään tiliä kipeän natsimenneisyytensä kanssa päästäkseen Länsi-Euroopan yhteyteen. Puola hyväksyi vuonna 2018 lain, jonka mukaan Puolaa ei saa syyttää osasyylliseksi holokaustiin, ja esimerkiksi puolalaisista keskitysleireistä puhuminen on kielletty. Lain rikkomisesta voi saada vankeusrangaistuksen. Holokaustimuisteluun alkoi tulla myös kyseenalaisia piirteitä, kun se valjastettiin eri tarkoituksiin, ja myös useita väärennettyjä muistelmia julkaistiin.
Sodan jälkeen perustetut holokaustimuistomerkit kunnioittivat lähinnä vastarintaliikkeitä ja leireiltä selviytyjiä. Auschwitziin rakennettiin vaatimaton muistomerkki leirin uhrien muistolle vuonna 1967. Muistomerkkien määrä alkoi lisääntyä 1970- ja 1980-luvuilla niin Israelissa, Euroopassa kuin Yhdysvalloissakin. Holokaustimuseoita ovat keskitysleirien museoiden lisäksi esimerkiksi Yad Vashem Israelissa ja United States Holocaust Memorial Museum Washingtonissa. Kaikissa Pohjoismaissa Suomea lukuun ottamatta on holokaustin ja kansanmurhan tutkimuslaitokset. Holocaust Task Force -järjestö perustettiin 1998 Göran Perssonin aloitteesta. Järjestö edistää juutalaisten joukkotuhon muistamista, arkistojen avaamista tutkijoille ja opetuksen järjestämistä kouluissa ja yliopistoissa. Jäsenmaita on 27 (2010). Suomi liittyi jäseneksi järjestöön vuonna 2010.
Euroopan maat ovat 2000-luvun alussa ottaneet kalentereihinsa holokaustin muistopäivän. YK:n yleiskokous virallisti vuonna 2005 kunkin vuoden tammikuun 27. päivän, Auschwitzin vapauttamisen vuosipäivän, holokaustin uhrien muistopäiväksi. Vuodesta 2015 Euroopan parlamentti on viettänyt 2. elokuuta romanien kansanmurhan eli porajmosin muistopäivää.
Holokausti ja moraaliajattelu

Holokaustin ainutkertaisuudesta historiassa on esitetty erilaisia käsityksiä. Jotkut ovat nähneet sen yhtenä joukkomurhana muiden joukossa. Toiset ovat korostaneet, että mikään muu kansanmurha ole yhtä johdonmukaisesti pohjautunut ideologiaan, jonka päätavoite oli pyyhkiä kokonainen kansa maan päältä. Länsimaisessa moraalisessa ja  poliittisessa ajattelussa holokausti on joka tapauksessa ollut kaikkein perustavimpia murroksia. Filosofi Sami Pihlströmin mukaan nykyaikana kaikki länsimaisen yhteisön perustavat arvot nojaavat holokaustin ehdottomaan torjumiseen ja sen uhrien ihmisarvon tunnustamiseen.
Kirjallisuutta

Neiman, Susan: Learning from the Germans. Race and the Memory of Evil.  New York:  Farrar, Straus and Giroux, 2019.  ISBN 978-0-374-18446-9  (englanniksi)
Aiheesta muualla

Holokaustin uhrien muisto ry (Arkistoitu – Internet Archive).
Euroopan murhattujen juutalaisten muistomerkki, Berliini 2016.
Windows 8

| Windows-versioiden markkinaosuudet työpöytätietokoneissa |
| --- | --- | --- | --- | --- |

| Windows 10 | Windows 10 |    | 71.76% | 71.76% |
| Windows 7 | Windows 7 |    | 13.06% | 13.06% |
| Windows 11 | Windows 11 |    | 10.07% | 10.07% |
| Windows 8.1 | Windows 8.1 |    | 3.07% | 3.07% |
| Windows 8 | Windows 8 |    | 1.38% | 1.38% |
| Windows XP | Windows XP |    | 0.40% | 0.40% |
| Muut | Muut |    | 0.26% | 0.26% |
Windows-versioiden markkinaosuudet työpöytätietokoneissa 9. toukokuuta 2022 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä.
| Windows-versioiden markkinaosuudet työpöytätietokoneissa |
| --- | --- | --- | --- | --- |

| Windows 10 | Windows 10 |    | 52,42 % | 52,42 % |
| Windows 7 | Windows 7 |    | 35,65 % | 35,65 % |
| Windows 8.1 | Windows 8.1 |    | 6,96 % | 6,96 % |
| Windows XP | Windows XP |    | 2,35 % | 2,35 % |
| Windows 8 | Windows 8 |    | 1,94 % | 1,94 % |
| Windows Vista | Windows Vista |    | 0,62 % | 0,62 % |
Windows-versioiden markkinaosuudet työpöytätietokoneissa joulukuussa 2018 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä.
Windows 8 on Microsoftin Windows-perheeseen kuuluva käyttöjärjestelmä, joka on Windows 7:n seuraaja. Windows 8 tuli yleisesti saataville 26. lokakuuta 2012.
Windows 8 sisälsi uuden taulutietokoneille optimoidun aloitusnäytön, joka esiteltiin virallisesti ensi kertaa D9-konferenssissa kesäkuussa 2011. Ulkonäöltään se muistuttaa Windows Phonen käyttöliittymää. Käyttöliittymän ”tapahtumaruutuihin” (live tiles) lukeutuvat mm. Windows Store, Internet Explorer 10 sekä työpöytätila, joka on yhteensopiva perinteisten Windows-sovellusten kanssa.
Snap-ominaisuus: Xbox Music- sekä Valokuvat-sovellukset kiinnitettynä sivupalkkiin ruudun oikeassa reunassa
Windows 8:a pidetään Windows Vistan ohella yhtenä Microsoftin suurimmista flopeista.
Vuonna 2013 julkaistiin Windows 8:lle ilmainen päivitys Windows 8.1. Tämä versio palautti Käynnistä-painikkeen, ja oletusasetuksilla käyttöjärjestelmä siirtyy sisäänkirjautumisen jälkeen suoraan työpöytänäkymään aloitusnäytön sijaan. Windows 8.1 sisälsi myös monia muita käytettävyyttä helpottavia/parantavia ominaisuuksia, joita alkuperäisessä Windows 8:ssa on kritisoitu.
30. syyskuuta 2014 Microsoft järjesti kutsuvierastilaisuuden, jossa se julkisti Windows 8.1:n seuraajan olevan Windows 10 (tunnettiin aikaisemmin nimillä Threshold ja Windows 9).
Windows 8:n työpöytänäkymä
Uudet ominaisuudet

Windows 8:n uusia ominaisuuksia ovat muiden muassa natiivi USB 3.0 -tuki (ilman kolmannen osapuolen ajurin latausta), tuki ISO- ja VHD-levykuvien lukemiselle, uusi aloitusnäyttö, tapahtumaruudut ja uusi valintanauhaan perustuva Windows Resurssienhallinta. Samalla käyttöjärjestelmän käynnistymisnopeutta on parannettu HybridBootin avulla, joka ei sulje käyttöjärjestelmää perinteiseen tapaan kokonaan. Järjestelmän muistinhallintaan on tehty myös useita optimointeja.
Käyttöjärjestelmän suojaukseen on panostettu muun muassa Secure Boot -ominaisuudella. UEFI-firmwareen liittyvä ominaisuus estää allekirjoittamattomien ohjelmien suorittamisen käynnistyksen yhteydessä. Piirre on herättänyt vastustusta esimerkiksi Linux-yhteisössä, koska se voi hankaloittaa tietokoneen käyttöjärjestelmän vaihtamista.
Windows 8:n laitteistovaatimukset ovat muutoin samanlaiset kuin Windows 7:ssä, mutta uusien Modern UI -sovellusten käyttämiseen tarvitaan näyttölaitteelta vähintään 1 024 × 768 pikselin resoluutio. Käytännössä rajoitus tulee vastaan ainoastaan vanhemmissa minikannettavissa joiden näytön resoluutio on 1 024 × 600.
Myyntipaketit > Windows 8

Windows 8 on perustyyppinen julkaisu x86-32- ja x86-64-arkkitehtuureille. Julkaisu on lähinnä tarkoitettu kotikäyttöön. Järjestelmä sisältää kaikki Windows 8:n perusuudistukset.
Myyntipaketit > Windows 8 Pro

Windows 8 Pro on Windows 7:n Professional- ja Ultimate-versioiden seuraaja ja on tarkoitettu lähinnä harrastus- ja yrityskäyttöön.
Myyntipaketit > Windows 8 Enterprise

Windows 8 Enterprise vastaa ominaisuuksiltaan Windows 8 Pro -versiota, mutta mukana on lähinnä tietotekniikkayritysten käyttöön tarkoitettuja ominaisuuksia.
Myyntipaketit > Windows RT

Windows RT on kannettaville laitteille suunnattu versio Windows 8:sta. Windows RT tukee ainoastaan ARM-pohjaisia prosessoreita, eikä sitä voi ostaa erikseen.
Windows RT:ssä voi käyttää vain Windows-kaupasta ladattuja sovelluksia, lukuun ottamatta Internet Explorerin työpöytäversiota, resurssienhallintaa sekä Microsoft Office 2013 RT -versiota.
Elinkaari

Windows 8:n ilmainen tuotetuki päättyi 9. tammikuuta 2018, mutta extended-tuen (kriittiset tietoturvapäivitykset) jatkuivat 10. tammikuuta 2023 asti.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (arkistoitu)
| 0 | 1 | 2 | 3 |
| --- | --- | --- | --- |
|  | Edeltäjä: Windows 7 | Windows-versiot | Seuraaja: Windows 10 |
Confédération Interalliée des Sous-Officiers de Réserve

| Confédération Interalliée des Sous-Officiers de Réserve (CISOR) (ranskaksi) |
| --- | --- |
 Järjestön logo.
Perustettu:  1963
Toimiala:  reserviläisliitto
Päämaja:   Reconvilier, Sveitsi
Jäsenet:  14
Viralliset kielet:  englanti, ranska
Président:  Germain Beucler ( Sveitsi)
Aiheesta muualla
www.cisor.ch
Infobox OKVirheellinen NIMI-arvo: 
Confédération Interalliée des Sous-Officiers de Réserve (CISOR), ennen vuotta 2013 Association Européenne des Sous-Officiers de Réserve (AESOR), on kansainvälinen reservin aliupseerien kattojärjestö. CISORissa on tällä hetkellä 14 varsinaista jäsenmaata sekä 1 tarkkailijajäsentä. Sen puheenjohtajamaana vuosina 2020–2022 toimii Sveitsi. Natoon sidoksissa oleva mutta epäpoliittinen voittoa tavoittelematon CISOR perustettiin 1. kesäkuuta 1963.
Historia

Jo ennen toista maailmansotaa Belgian, Ranskan ja Alankomaiden reserviupseeriliittojen välillä oli yhteyksiä, jotka jatkuivat myös sodan päättymisen jälkeen. Ne johtivat ”Confédération Interalliée des Officiers de Réserve” (CIOR) -järjestön ensimmäiseen konferenssiin ja viralliseen perustamisen 20. marraskuuta 1948 Brysselissä. Pikku hiljaa järjestöön liittyivät myös Luxemburg (1952), Tanska (1956), Kreikka (1956), Yhdysvallat (1958), Italia (1960), Saksa (1961), Iso-Britannia (1963), Kanada (1964), Norja (1966) ja Espanja (1992).
Fédération Nationale des Associations des Sous-Officiers de Réserve (FNASOR) teki aloitteen vastaavan aliupseerijärjestön perustamisesta nimellä Association Européenne des Sous-Officiers de Réserve (AESOR) 1. kesäkuuta 1963 Toulonin laivastotukikohdassa. Perustamisasiakirjan allekirjoittivat reservin aliupseerien edustajat Belgiasta, Luxemburgista, Saksan liittotasavallasta, Sveitsistä ja Ranskasta.
AESOR muutti nimensä 22. helmikuuta 2013 jäsenmaiden yksimielisellä päätöksellä. Uudeksi nimeksi otettiin Confédération Interalliée des Sous-Officiers de Réserve (CISOR).
CISORin hallitus otti 22. helmikuuta 2014 Nantesissa Alankomaat yksimielisellä päätöksellä järjestön täysivaltaiseksi jäseneksi.
Jäsenvaltiot > Nykyiset jäsenet

| --- | --- |
  Alankomaat   Belgia   Espanja   Itävalta   Puola   Ranska :   Saksa   Slovenia   Suomi   Sveitsi   Tanska   Yhdistynyt kuningaskunta
Jäsenvaltiot > Rakenne

CISOR on poliittisesti riippumaton järjestö, joka on edustanut reservin aliupseerien yhdistyksiä vuodesta 1963 lähtien. Puheenjohtajuus vaihtuu kahden vuoden välein parillisina vuosina. Kansallisia jäsenjärjestöjä edustaa jokaisesta maasta yksi CISORin varapuheenjohtaja, joka on myös maansa valtuuskunnan johtaja. Valtuuskuntaan kuuluu enintään viisi jäsentä. CISORin puheenjohtajana on tällä hetkellä sotilasmestari Ilpo Pohjola Suomesta. Hänen edustamansa järjestö on Reserviläisliitto – Reservin Aliupseerien liitto ry (RES).
| No>  | Presidentti | Valtio | Toimikausi |
| --- | --- | --- | --- |
| 1 | Sergeant Abbé Henri Pistre  (1900–1981) |  Ranska | 1963–1965 |
| 2 | Adjudant Henri Leclercq |  Belgia | 1966–1968 |
| 3 | Oberbootsmann d.R. Siegfried Hermann |  Saksa | 1968–1969 |
| 4 | Adj Uof Émile Fillettaz |  Sveitsi | 1970–1971 |
| 5 | Général Marcel Buffin |  Ranska | 1972–1973 |
| 6 | Vizeleutnant Johann Hechenberger |  Itävalta | 1974–1975 |
| 7 | Adjudant Pierre van Hove |  Belgia | 1976–1977 |
| 8 | Oberfeldwebel Werner Frank |  Saksa | 1978–1979 |
| 9 | Adj Uof Viktor Bulgheroni |  Sveitsi | 1980–1981 |
| 10 | Vizeleutnant Hermann Loidold (1929–1983) |  Itävalta | 1982 |
| 11 | Vizeleutnant Herbert Simmer |  Itävalta | 1983 |
| 12 | Sergeant-chef Charles de Giafferi |  Ranska | 1984–1985 |
| 13 | Adjudant Edward Majois |  Belgia | 1986–1987 |
| 14 | Hauptfeldwebel Klaus Günnewig |  Saksa | 1988–1989 |
| 15 | Adj Uof Robert Nussbaumer |  Sveitsi | 1990–1991 |
| 16 | Maresc Gerardo Di Lorenzo |  Italia | 1992–1993 |
| 17 | Vizeleutnant Josef Grünstäudl |  Itävalta | 1994–1995 |
| 18 | Adjudant Dimitri Pezirianoglou |  Ranska | 1996–1997 |
| 19 | Adjudant Nico C. Frerichs |  Alankomaat | 1998–1999 |
| 20 | Adjudant André Vallée |  Belgia | 2000–2001 |
| 21 | Hauptbootsmann Michael Warfolomeow |  Saksa | 2002–2003 |
| 22 | Adj Uof Alfons Cadario  (1940–2016) |  Sveitsi | 2004–2005 |
| 23 | Vizeleutnant Franz Hitzl |  Itävalta | 2006–2007 |
| 24 | Arturo Malagutti |  Italia | 2008–2010 |
| 25 | Luis Messeguer |  Espanja | 2010–2011 |
| 26 | Sgt. Miguel Núñez |  Espanja | 2012 |
| 27 | Maître Principal Philippe Cogan |  Ranska | 2012–2014 |
| 28 | Tomaž Lavtižar |  Slovenia | 2014–2016 |
| 29 | sotilasmestari Ilpo Pohjola |  Suomi | 2016–2018 |
| 30 | Michel d‘Alessandro |  Belgia | 2018–2020 |
| 31 | Germain Beucler |  Sveitsi | 2020–2022 |
Tehtävät

Perustamisestaan lähtien CISOR on tehnyt merkittäviä työpanoksia vahvistaakseen yhteistyötä jäsenmaidensa välillä ja kehittääkseen jäsenmaidensa puolustus- ja turvallisuuspolitiikkaa. CISOR järjestää koulutusta, kansainvälisiä seminaareja ja tapaamisia jäsenmaittensa reservin aliupseereille.
CISOR pitää yllä aliupseerien mainetta, vaalii heidän ansioitaan ja levittää myönteistä kuvaa sotilashenkilöistä.
Voimassa olevien sääntöjensä mukaan CISOR pyrkii edistämään kansainvälisen puolustusjärjestelmän luomista yhdessä siviili- ja sotilasviranomaisten kanssa. Tavoitteena järjestöllä on
CISOR järjestää parittomina vuosina aliupseerien sotilasmoniottelun yhdessä muiden eurooppalaisten kumppaniensa kanssa. Kilpailun tasoa pidetään korkeana puolustusvoimissa. Viimeisin CISORin sotilasmoniottelu järjestettiin Vekarajärvellä Suomessa kesällä 2017.
| No>  | Presidentti | Valtio | Toimikausi |  |
| --- | --- | --- | --- | --- |
| 1 | Alain Defraene |  Belgia | 2012 | 1916 |
| 2 | Osmo Suominen |  Suomi | 2016 | 2020 |
| 3 | Matthias Blazek |  Saksa | 2020 | 2024 |
Kirjallisuus

Reserveunteroffiziere stellen sich international neu auf. loyal 05/13, s. 48.
AESOR Wettkämpfe in Toledo und Warschau. Informationsdienst für Reservisten & Reservistinnen, julkaissut Führungsstab der Streitkräfte, I/2012, s. 9.
Aiheesta muualla

CISORin virallinen sivusto (Arkistoitu – Internet Archive) (englanniksi) (ranskaksi)
CISORin nelipäiväinen kongressi pidettiin vuonna 2016 Helsingin Santahaminassa. Presidentti, sot. mest. Ilpo Pohjola puhuu edustajille ja kutsuvieraille.
Presidentinvaalien tiimi 23. lokakuuta 2021 Thunissa (vasemmalta): Daniel Wampfler, presidentti Germain Beucler, varapresidentti Jean-François Villettaz, Rolf Gurtner, pääsihteeri Matthias Blazek.
Far Cry 3

| Far Cry 3 |
| --- | --- |
 Far Cry 3:n kansikuva
Kehittäjä:   Ubisoft Montreal
Julkaisija:  Ubisoft
Jakelija:  Ubisoft (jälleenmyynti) Uplay & Valve Corporation (verkkomyynti)
Tuottaja:  Dan Hay
Säveltäjä:  Brian Tyler
Pelisarja:  Far Cry
Pelimoottori:  Dunia 2
Julkaistu:  AU 29. marraskuuta 2012EU 29. marraskuuta 2012NA 4. joulukuuta 2012
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 18 ESRB: M  Virheellinen ESRB-arvo
Alusta:  Microsoft Windows, Xbox 360, PlayStation 3
Jakelumuoto:  DVD, Uplay, Steam
Vaatimukset:  Minimi 2,6 Ghz prosessori  4 Gt RAM muistia  15 Gt kiintolevytilaa  DirectX9.c - ja Shader Model 3.0 yhteensopiva näytönohjain  Windows XP  Internet-yhteys   Suositus 4 Gt RAM-muistia  15 Gt kiintolevytilaa  DirectX11 - ja Shader Model 5.0 yhteensopiva näytönohjain  Internet-yhteys  
Lisää peliartikkeleitaVideopelien teemasivulla
Infobox OK   : 
Far Cry 3 on Ubisoft Montrealin kehittämä ja Ubisoftin julkaisema avoimeen maailmaan sijoittuva ensimmäisen persoonan ammuntapeli. Peli julkaistiin PlayStation 3:lle, Xbox 360:lle ja Microsoft Windowsille vuonna 2012. Peli on jatko-osa vuoden 2008 videopelille Far Cry 2. Pelille julkaistiin "Classic"-versio 26. kesäkuuta 2018. Classic-versio on PlayStation 4 ja Xbox One -konsoleille. Siinä ei ole moninpeliä, joka alkuperäisessä versiossa oli.
Far Cry 3 sijoittuu trooppiselle saarelle jossain päin Intian valtamerta tai Tyyntämerta.
Tarina > Juoni

Jason Brody ja hänen veljensä Grant ja Riley sekä Jasonin tyttöystävä Liza, Grantin tyttöystävä Daisy ja porukan ystävät Keith ja Oliver ovat lomalla Bangkokissa. He hyppäävät laskuvarjolla Rook-saaristoon, jossa he joutuvat merirosvojen kaappaamiksi. Heidän johtaja Vaas tappaa Grantin, mutta antaa Jasonille mahdollisuuden paeta. Viidakosta Jasonin löytää Dennis Rogers, joka kertoo merirosvoja vastaan taistelevasta Rakyat-heimosta. Dennis kokee Jasonin olevan lupaava soturi ja esittelee tämän Citralle, heimon johtajalle, joka antaa Jasonille soturin tatuoinnit. Jason etsii ystäviään ja taistelee Rakyatin puolesta merirosvojen sortoa vastaan.
Vähitellen aluksi pelokkaasta Jasonista kypsyy pelottava soturi, jota kunnioitetaan Rakyatissa. Hänen entiset ystävänsä alkavat kuitenkin nähdä Jasonin vaarallisena. Jason pohtii asettuvansa saarelle. Hän onnistuu tappamaan Vaasin ja alkaa jahdata tämän työnantajaa, Hoyt Volkeria, joka johtaa orja - ja huumekauppaa. Jason vannoo Citralle tappavansa Hoytin kaiken sen jälkeen, mitä tämä on tehnyt saaren asukkaille. Jason soluttautuu vihollisten leiriin ja hankkii uuden identiteetin vihollissotilaalta, Fosterilta. Jason saa tietää, että hänen kuolleeksi luultu veljensä Riley on elossa. Suorittaessaan peiteoperaatiota Jason joutuu pahoinpitelemään veljensä, samalla kyseenalaistaen itsensä.
Vaikka peiteoperaatio paljastuu, Jason tappaa Hoytin ja onnistuu pelastamaan kaikki ystävänsä, mutta nämä joutuvat Citran vangeiksi. Paljastuu, että Citra on rakastunut Jasoniin ja uskoo tämän olevan Rakyatin mystisen soturin jälkeläinen. Citra huumaa Jasonin, ja palatessaan tajuihinsa tämä huomaa pitävänsä veistä Lizan kaulalla. Pelaaja saa valittavakseen joko pelastaa ystävänsä tai tappaa heidät.
Pelasta ystävät: Jason vapauttaa kahlitut ystävänsä ja toteaa, että verta on vuotanut tarpeeksi. Citra pyytää Jasonia jäämään, ja raivostunut Dennis kokee Jasonin olevan kiittämätön. Dennis yrittää puukottaa Jasonia, mutta Citra siirtyy hänen eteensä ja puukko iskeytyykin tämän vatsaan. Ennen kuolemaansa Citra pyytää anteeksi ja kertoo Jasonille rakastavansa tätä. Dennis pitelee Citran ruumista käsissään, katuen tekoaan. Jasonin ystävät lähtevät saarelta, mutta Jason toteaa olevansa kykenemätön palaamaan normaaliin elämään kaiken sen jälkeen, mitä hän on tehnyt. Jason jää saarelle, ja kertoo tuntevansa vihan sisällään ja sanoo tulleensa hirviöksi.
Liity Citraan:
Jason tappaa ystävänsä ja siittää Citran. Lopulta Citra tappaa Jasonin ja kertoo, että heidän lapsensa tulee johtamaan heimoa, ja että Jason kuolee soturina.
Kehitys

Elokuussa 2010 PC Gamer raportoi, että Far Cry 3 on kehityksessä Ubisoft Montrealilla.
6. kesäkuuta 2011 Ubisoft esitteli pelin demon E3 2011 -messuilla. Tuottaja Jason Vandenberghe paljasti, että pelin tapahtumapaikka on noin kymmenen kertaa suurempi kuin pelisarjan aikaisemmissa osissa. Pelin todettiin olevan avoimeen pelimaailmaan sijoittuva hiekkalaatikkopeli. Huomiota saivat muun muassa ”Takedown”-ominaisuus käsitaistelussa ja pelihahmon kyky ampua suojasta nostamatta päätään. Pelialue on suureksi osaksi trooppista viidakkoa, mutta Ubisoftin Patrick Redding mainitsi, että arktiset tapahtumapaikat ovat mahdollisia tuleville Far Cry -peleille.
Markkinonti

Far Cry 3:n ennakkotilanneet saivat pelin The Lost Expeditions -version, joka sisältää kaksi ylimääräistä tehtävää. Nämä tarjoavat 40 minuuttia ylimääräistä pelisisältöä. Versio sisältää myös japanilaisen toisen maailmansodan aikaisen hätärakettiaseen käytettäväksi pelin moninpelissä.
Yhdysvalloissa pelin GameStopista tilanneet saavat ”The Monkey Business” -lisäsisällön, joka sisältää neljä uutta tehtävää.
Penny Arcade Expo 2012:n aikana oli pelattava pre-alpha-versio pelin moninpelistä. Jos antoi hiuksensa leikattavaksi irokeesiksi, kuten pelin Vaas-nimisellä konnalla, sai pelin ilmaiseksi sen julkaisun yhteydessä.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: (PS3) 89.18% (X360) 89.14% (PC) 88.12%
Metacritic: (X360) 91/100 (PS3) 90/100 (PC) 88/100
Arvostelupisteet
Julkaisu: Pisteet
1UP.com: B−
Computer and Video Games: 9.4/10
Edge: 8/10
Eurogamer: 10/10
G4: 
Game Informer: 9.0/10
GameSpot: 9.0/10
GamesRadar: 
GameTrailers: 8.6/10
IGN: 9.0/10
Official PlayStation Magazine (UK): 9/10
Official Xbox Magazine: 8.5/10
Official Xbox Magazine (UK): 9/10
Giant Bomb: 
Far Cry 3 sai hyvän vastaanoton kriitikoilta. GameRankings ja Metacritic antoivat PlayStation 3 -versiolle pisteet 89.18 % ja 90/100, Xbox 360 -versiolle 89.14 % ja 90/100, ja Windows-versiolle pisteet 88.12 % ja 88/100.
Far Cry 3 peliä on myyty 4,5 miljoonaa kappaletta helmikuuhun 2013 mennessä.
Aiheesta muualla

Virallinen verkkosivu
SpaceX CRS-11

SpaceX CRS-11 (myös SpX-11) oli SpaceX:n rahtilento kansainväliselle avaruusasemalle. Yhtiön Falcon 9 Full Thrust -raketti laukaisi Dragon-rahtikapselin hyötykuormineen 3. kesäkuuta 2017. Lento kuuluu NASAn Commercial Resupply Services -ohjelmaan.
Lento oli ensimmäinen, jossa käytettiin uudelleen jo aiemmin lentänyttä Dragon-alusta. Alus lensi vastaavanlaisen lennon SpaceX CRS-4 vuonna 2014.
Rahtina oli noin 2700 kg erilaisia tarvikkeita ja kokeita.
Laukaisuajankohdan kehitys ja valmistelut

CRS-11 oli yksi 12 alkuperäisestä CRS-ohjelman puitteissa SpaceX:ltä tilatuista kansainvälisen avaruusaseman rahtilennoista.
Rahti

Rahtina Dragonin paineistetussa osassa oli erilaisia tarvikkeita miehistölle ja asemalle sekä tieteellisiä kokeita. Paineistamattomassa osassa rahtina oli kolme asemaan kiinnitettävää havainto- ja tuotekehityslaitteistoa. Näistä NICER eli Neutron Star Interior Composition Explorer on Nasan neutronitähtiä havainnoiva laitteisto. ROSA eli Roll-Out Solar Array on U.S. Air Force Research Laboratoryn aurinkopaneeli-koelaitteisto. MUSES eli Multiple User System for Earth Sensing on Teledyne Brownin alusta Maata havainnoiville suurtarkkuus- ja hyperspektrikameroille.
Rahdin massakoostumus oli seuraava:
Rahti: 2 708 kg
Paineistettu ruuma: 1 665 kg
Tieteellisiä kokeita: 1 069 kg
Miehistön tarvikkeita: 242 kg
Aluksen osia: 199 kg
Avaruuskävelyvarusteita: 56 kg
IT-laitteistoa: 27 kg
Paineistamaton ruuma: 1 002 kg
Neutron Star Interior Composition Explorer (NICER): 372 kg
Roll-Out Solar Array (ROSA): 325 kg
Multiple User System for Earth Sensing (MUSES): 305 kg